โผล่สยบข่าวลือ บิ๊กโจ๊กมา ศปก.ตร.ด้วยสีหน้ายิ้มแย้ม
6 นายพลจ่อเสียบ ชิงเก้าอี้ผบช.สตม.,บิ๊กโจ๊ก หวานเจี๊ยบ โผล่แล้ว ประชุม ศปก.ตร. ชั้น 20 สำนักงานตำรวจแห่งชาติ ด้วยสีหน้ายิ้มแย้ม สยบข่าวลืออยู่นั่นอยู่นี่ ขณะเดียวกัน สีกากีจับตาประชุม ก.ตร. นัดสำคัญ 10 เม.ย. ลุ้นกันมันหยด ใครจะมาแทนตำแหน่งบิ๊กโจ๊ก จากเดิมมี 4 พล.ต.ท.คั่วเก้าอี้ ล่าสุดมีชื่อตีตั๋วเข้าประกวดอีก 2 คน คือ พล.ต.ท.สมพงษ์ ชิงดวง ผบช.ตชด. และ พล.ต.ท.ไกรบุญ ทรวดทรง ผบช.สยศ.,ภายหลัง พล.ต.อ.จักรทิพย์ ชัยจินดา ผบ.ตร.ลงนามในคำสั่งสำนักงานตำรวจแห่งชาติ ที่ 232/2562 เมื่อวันที่ 5 เม.ย.62 เรื่องข้าราชการตำรวจปฏิบัติราชการ ให้ พล.ต.ท.สุรเชษฐ์ หักพาล ผบช.สตม. ปฏิบัติหน้าที่ที่ศูนย์ปฏิบัติการสำนักงานตำรวจแห่งชาติ (ศปก.ตร.) อาคารที่ 1 ชั้น 20 สำนักงานตำรวจแห่งชาติ ขาดจากการปฏิบัติหน้าที่ทางตำแหน่งเดิม เพื่อปฏิบัติหน้าที่ตามที่ผู้อำนวยการศูนย์ปฏิบัติการสำนักงานตำรวจแห่งชาติมอบหมาย ขณะที่ พล.ต.ท.สุรเชษฐ์ได้เข้ารายงานตัวที่ ศปก.ตร. ตั้งแต่เย็นวันที่ 5 เม.ย. ก่อนเก็บตัวเงียบ ท่ามกลางการวิพากษ์วิจารณ์ถึงปมย้ายจากสาเหตุต่างๆในโลกโซเชียล แต่ล้วนเป็นประเภทเขาเล่าว่า เนื่องจาก พล.อ.ประวิตร วงษ์สุวรรณ รองนายกรัฐมนตรี และ รมว.กลาโหม ซึ่งเป็นที่รู้กันว่ามี พล.ต.ท.สุรเชษฐ์เป็นนายตำรวจคนสนิท รวมไปถึง พล.ต.อ.จักรทิพย์ ชัยจินดา ผบ.ตร. ในฐานะผู้บังคับบัญชาโดยตรง ยังไม่ออกมาเปิดเผยถึงปมเหตุการย้ายครั้งนี้ ขณะเดียวกัน หลายฝ่ายจับตาดูการประชุม ก.ตร. วันที่ 10 เม.ย.นี้ ท่ามกลางข่าวสะพัด พล.ต.ท.สุรเชษฐ์ จะถูกโยกเป็น ผบช.ประจำ สง.ผบ.ตร. ทำหน้าที่ประสานงานสำนักนายกรัฐมนตรี,ในที่สุดนายพลคนดังฉายา บิ๊กโจ๊ก หวานเจี๊ยบ ปรากฏตัวแล้ว โดยเมื่อเวลา 10.00 น. วันที่ 8 เม.ย. ที่สำนักงานตำรวจแห่งชาติ พล.ต.ท.สุรเชษฐ์ หักพาล ช่วยราชการ ศปก.ตร. ได้เดินทางมาที่ ศปก.ตร. ชั้น 20 เพื่อร่วมประชุมสั่งการประจำวันทั่วไป รวมทั้งรับทราบสถานการณ์ในช่วงวันที่ผ่านมา แต่ปรากฏว่ามาไม่ทัน การประชุมเสร็จสิ้นเสียก่อน พล.ต.ท.สุรเชษฐ์ทำได้แค่เซ็นชื่อก่อนเดินทางกลับ ทั้งนี้ มีรายงานด้วยว่านายตำรวจหนุ่มคนดังเดินทางมาด้วยสีหน้ายิ้มแย้ม,สำหรับการประชุม ก.ตร. ครั้งที่ 4/2562 ในเวลา 13.30 น. วันที่ 10 เม.ย. ตามกำหนดการ พล.อ.ประวิตร วงษ์สุวรรณ รองนายกรัฐมนตรี และ รมว.กลาโหม จะมาเป็นประธานประชุม โดยมีวาระประชุมเรื่องการแต่งตั้งข้าราชการตำรวจ คาดว่าเป็นการแต่งตั้ง ผบช.สตม.คนใหม่ แทน พล.ต.ท.สุรเชษฐ์ ที่มีรายงานว่าจะถูกแต่งตั้งไปเป็นผู้บัญชาการประจำสำนักงานตำรวจแห่งชาติ ทำหน้าที่ประสานงานสำนักนายกรัฐมนตรี ส่วนผู้ที่จะมาดำรงตำแหน่ง ผบช.สตม. เดิมทีมีรายงานว่า น่าจะเป็นนายตำรวจที่เกษียณอายุราชการในเดือน ต.ค.62 โดย พล.ต.อ.จักรทิพย์ ชัยจินดา ผบ.ตร. เสนอชื่อ พล.ต.ท.สัญชัย สุนทรบุระ ผบช.สำนักงานเทคโนโลยีสารสนเทศและการสื่อสารตำรวจ (สทส.) นรต.รุ่น 35 อดีตเคยผ่านงานใน สตม.มาหลายตำแหน่ง,ส่วนผู้ที่คาดว่าจะมีชื่อสอดแทรกในตำแหน่งนี้ ประกอบด้วย พล.ต.ท.สมบัติ มิลินทจินดา จเรตำรวจ (จตร.) นรต.รุ่น 35 นายตำรวจเพื่อนร่วมรุ่น คนสนิท พล.ต.อ.ศรีวราห์ รังสิพราหมณกุล รอง ผบ.ตร. พล.ต.ท.อดิศร์ งามจิตสุขศรี ผบช.สำนักงานงบประมาณและการเงิน (สงป.) และ พล.ต.ท.มนตรี ยิ้มแย้ม จเรตำรวจ (จตร.),ล่าสุดมีชื่อจะเข้ามาดำรงตำแหน่งนี้เพิ่มอีก 2 คน คือ พล.ต.ท.ไกรบุญ ทรวดทรง ผบช.สำนักงานยุทธศาสตร์ตำรวจ (สยศ.) และ พล.ต.ท.สมพงษ์ ชิงดวง ผบช.ตำรวจตระเวนชายแดน (ตชด.) ทำให้ผู้ได้รับการคาดหมายจะดำรงตำแหน่ง ผบช.สตม.มีทั้งสิ้น 6 คน ส่วนใครจะได้ดำรงตำแหน่งต้องขึ้นอยู่กับความเห็นชอบของ ก.ตร.,เย็นวันเดียวกัน ผู้สื่อข่าวไทยรัฐออนไลน์ได้ติดต่อไปยัง พล.ต.ท.สุรเชษฐ์เพื่อสอบถามถึงกระแสข่าวต่างๆ ตลอดหลายวันที่ผ่านมา ซึ่ง พล.ต.ท.สุรเชษฐ์ รับสาย และบอกกับผู้สื่อข่าวว่า สบายดี,มีรายงานจากสำนักงานตำรวจแห่งชาติ (ตร.) พล.ต.อ.ศรีวราห์ รังสิพราหมณกุล ได้เปิดเผยว่า กรณีสื่อบางแห่งมีการนำเสนอข่าวว่ามีการมอบหมายให้ตนเป็นประธาน ดำเนินการสอบสวนคดีอาญากับ พล.ต.ท.สุรเชษฐ์ หักพาล ผบช.สตม. ในจำนวน 6 ข้อหานั้น เรื่องนี้ไม่เป็นความจริงแต่อย่างใด และตนก็ไม่เคยทราบเรื่อง
บิ๊กโจ๊ก หวานเจี๊ยบ โผล่แล้ว ประชุม ศปก.ตร. ชั้น 20 สำนักงานตำรวจแห่งชาติ ด้วยสีหน้ายิ้มแย้ม สยบข่าวลืออยู่นั่นอยู่นี่ ขณะเดียวกัน สีกากีจับตาประชุม ก.ตร. นัดสำคัญ 10 เม.ย. ลุ้นกันมันหยด
บิ๊กโจ๊ก,สุรเชษฐ์ หักพาล,ย้ายบิ๊กโจ๊ก,ย้ายตำรวจ,เด้งฟ้าผ่า,เด้งบิ๊กโจ๊ก,ข่าวหน้า1